Surrender of house property
Material: papyrus
Place: Syene
Categories: Erklärung
Verzicht
Erbschaft
Teil
Haus
βασιλείας τοῦ θειοτάτου καὶ εὐσεβεστάτου ἡμῶν δεσπότου Φλαυΐου Μαυρικίου Τιβερίο τοῦ 
αἰωνίου Αὐγούστου Αὐτοκράτορος καὶ μεγίστου εὐεργέτο ἔτους τετάρτου Μεσορὴ κθ 
τῆς τετάρτης ἰνδικτίονος ἐν Συήνῃ 
Φλαύϊος Ἰωάννης ἐκ πατρὸς Ἰακώβο στρατιώτης ἀριθμο Συήνης ὁρμώμενος ἀπὸ τῆς αὐτῆς 
ναύτης τὸ ἐπιτήδευμα ὁ  κ ἑξῆς ὑπογραφέα παρέχων τὸν ὑπὲρ αὐτον ὑπογράφοντα καὶ 
μάρτυρας τοὺς ἑξῆς προσμαρτυροῦντας τῇδε τῇ βεβαίᾳ ὁμολογίᾳ  Φλαυΐῳ Πατερμουθίῳ υἱῷ Μηνᾶ 
στρ ἀριθμοῦ Ἐλεφαντίνης ὁρμωμένῳ δὲ ἐν Συήνῃ κ τῇ τούτου συμβίῳ Αὐρηλίᾳ Τκακὼ ἰδίᾳ μου ὁμογνησίᾳ 
ἀδελφῇ χαίρειν. ἐπειδὴ πρὸ ὀλίγων ἡμερῶν τέλει τοῦ βίο ἐχρήσατο ὁ ἐμὸς πατὴρ Ἰακὼβ 
καὶ τὸ μέρος οἰκίας τῆς μητρὸς αὐτοῦ Τλοῦ ἀνέδραμεν εἰς ἡμᾶς ὥστε τραφῆναι αὐτὴν 
ἄχρι τῆς αὐτῆς τελευτῆς ἅμα τῶν ἐξ αὐτῆς γεννηθέντων υἱῶν ὑπὲρ ὀνόματος τοῦ 
ἀναπαυσαμένου ἡμῶν πατρὸς Ἰακώβου, ἐν δὲ τῷ παρόντι καιρῷ ὑπομνησθεὶς παρʼ αὐτῆς 
ὑπὲρ τοῦ μέρους μου ἀναλώματος τε καὶ δαπανήματος κ τροφῆς οὐκ ἐδυνήθην τοῦτο 
ἀπολογεῖσθαι διὰ τὴν συνεχομένην μοι ἀσθένειαν παρακλήσεις πολλὰς προσενήνοχα ὑμῖν 
δέξασθαι παρʼ ἐμοι τὸ λαχόν μοι μέρος οἰκίας αὐτῆς καὶ χρεια αὐτῆς, χωρηγηθεντος, 
παρʼ ὑμῶν πάσης τῆς καθημερινῆς τροφῆς. ἐζητήσατε οὖν λαβεῖν ἀσφάλειαν ὑπὲρ ἐμοῦ 
περὶ τούτου. κατὰ τοῦτο ἥκω εἰς ταύτην τὴν ἔγγραφον ὁμολογίαν διʼ ἧς ὁμολογῶ ἀποτετάχθαι 
ὑμῖν τὸ μέρος αὐτῆς οἰκίας κ οἰκοσκευοις συλήσι ἀντὶ τοῦ προειρημένο ἀναλώματος 
καὶ δαπανήματος αὐτῆς καὶ μηκέτι μηδένα λόγον ἔχω πρὸς ὑμᾶς περὶ τούτου διὰ τὸ ἐμὲ οὕτω 
δεδόχθαι καὶ κατὰ παράκλησιν ἐμὴν συνετάξατε τοῦτο ποιῆσαι καὶ μὴ ἐγκαλεῖν ὑμῖν μήτε 
ἐγκαλέσειν μήδʼ ἕτερόν τινα τῶν ἐξ ἐμοῦ ὀνόματος ἐν τῷ νῦν καὶ ἐν μηδένι καιρῷ κατὰ μηδένα 
τρόπον ἀφορμὴν ἢ  μέθοδον ἢ  εὐρεσιλογίαν· εἰ δὲ βουληθείην ἐγκαλεῖν ὑμῖν ἕνεκεν τούτου 
ἐφʼ ᾧ ἐμὲ διδόναι λόγῳ καταδίκης χρυσοῦ ὀγγίαν μίαν  ἔργῳ κ δυνάμει ἀπαιτουμενα ἐκ τῆς ἐμῆς 
ὑποστάσεως κ εἰς ὑμῶν ἀσφάλειαν ἐθέμην τὴν παροῦσαν ὁμολογίαν τῆς παραχωρήσεως 
κυρίαν οὖσαν καὶ βεβαίαν καὶ ἔννομον ἁπανταχοῦ προφερομένην μεθʼ ὑπογραφῆς 
τοῦ ὑπὲρ ἐμοῦ ὑπογράφοντος κ ἐπερωτηθεὶς κατὰ πρόσωπον ὡμολόγησα καὶ ἀπέλυσα.  
  Ἰωάννης Ἰακώβ ὁ προκ ἐθέμην τούτην τὴν ὁμολογίαν ἤτοι ἀποταγὴν κ στοιχεῖ μοι πάντα ὡς πρόκ.  
Φλ Μηνᾶς Ἀβρααμίου στρ Συήνης ἀξιωθεὶς ἔγραψα ὑπὲρ αὐτοῦ γράμματα μὴ εἰδότος.   
  Φλ Ἄπα Δῖος Ἰωάννου Συήνης μαρτυρῶ.    Φλ Κόλουθος Βίκτωρ στρ Συή
νης μαρτυρῶ.   Φλ Μουσαῖος Βίκτορος στρ ἀριθμοῦ Συήνης μαρτυρῶ.  
  διʼ ἐμοῦ Μάρκου Ἄπα Δίου ἐγράφη.
ὁμολογί γεναμ Ἰωάννου Ἰακώβο ναύτ ἀπὸ Συήνης  πρὸς Πατερμούθιον κ Τκακὼ σύμβ[ιον].